《李邦直见邀终日对卧南城亭上二首》
宋代·苏辙

一径坡陁草木间，孤亭胜绝俯川原。
青天图画四山合，白画雷霆百步喧。
烟柳萧条渔市远，汀洲苍莽白鸥翻。
客舟何事来匆草，逆上波涛吐复吞。
东来无事得遨游，会使清闲亦自由。
拨弃簿书成一饱，留连语笑失千忧。
旧书半卷都如梦，清簟横眠似欲秋。
闻说归朝今不久，尘埃还有此亭不？知

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。